Puet estar que pienses que puedes tamién colaborar en atros puestos en atras luengas, y que dende ixos atros puestos contribuirás tamién a treballar por a cultura aragonesa, pero no t'enquivoques. En atros prochectos en atras luengas  rematarás por trobar-te con as suyas manipulacions intresatas d'a realidat ta que quadre con as suyas formulacions politicas, porque veyerás cómo se manipulan escandalosament as fuents ta fer-lis decir cosas que no dicen, pero que son as que quieren decir ixos usuarios, que tienen un obchectivo politico prou platero. Quan lis digas que ixo ye contrario a os quatre pilars d'o movimiento wikipedico, a respuesta que recibirás ye que lis tiens odio, l'amenaza de bloqueyo, amás de que se te dirá que yeres un "vandalo", un "saboteyador" y "un troll nacionalista" y te perseguirán dica que marches. No lo digo por decir, ye o que yo mesmo m'hei trobau chunto con totz os colaboradors d'a Biquipedia en aragonés y en wikipedias en atras luengas, que os manipuladors s'envolicaban bien con os suyos amigos ta fer-te marchar.